พระพรหมกวี (พงศ์สันต์ ธมฺมเสฏฺโฐ)

พระพรหมกวี (พงศ์สันต์ (เดิมชื่อ ประกอบ) ธมฺมเสฏฺโฐ) (นามเดิม : ประกอบ วงศ์พรนิมิตร) (21 พฤษภาคม 2498 - ปัจจุบัน) เป็นพระราชาคณะเจ้าคณะรองฝ่ายมหานิกาย ปัจจุบันดำรงตำแหน่งเจ้าคณะภาค 3  และเจ้าอาวาสวัดกัลยาณมิตรวรมหาวิหาร
เมื่อเดือนเมษายน พ.ศ. 2562 พระพรหมกวี ถูกศาลอาญาคดีทุจริตและประพฤติมิชอบกลาง ตัดสินจำคุก 3 ปี ในคดีทุบทำลายโบราณสถานในวัด แต่รับสารภาพจึงลดหย่อนโทษและให้รอลงอาญา 1 ปี

**ชาติภูมิ**
พระพรหมกวี มีนามเดิมว่าประกอบ วงศ์พรนิมิตร เกิดเมื่อวันเสาร์ แรม 15 ค่ำ เดือน 6 ปีมะแม ตรงกับวันที่ 21 พฤษภาคม พ.ศ. 2498 ณ บ้านเลขที่ 8 หมู่ที่ 2 ตำบลท่าไม้ อำเภอกระทุ่มแบน จังหวัดสมุทรสาคร บิดาชื่อ นายวงษ์ วงศ์พรนิมิตร มารดาชื่อ นางกิมล้วน วงศ์พรนิมิตร (ต่อมา ได้เปลี่ยนชื่อเป็น พงศ์สันต์)

**บรรพชาและอุปสมบท**

**บรรพชา**
พระพรหมกวี (ประกอบ ธมฺมเสฏฺโฐ) ได้บรรพชาเป็นสามเณร ณ วัดดอนไก่ดี ตำบลตลาด อำเภอกระทุ่มแบน จังหวัดสมุทรสาคร เมื่อวันที่ 17 พฤษภาคม พ.ศ. 2509 มีพระสมุทรคุณาจารย์ (ฮะ จนฺทสโร) เป็นพระอุปัชฌาย์

**อุปสมบท**
พระพรหมกวี (ประกอบ ธมฺมเสฏฺโฐ) ได้อุปสมบทในพระบรมราชานุเคราะห์ (นาคหลวง) ในพระบาทสมเด็จพระปรมินทรมหาภูมิพลอดุลยเดช ณ พระอุโบสถ วัดพระศรีรัตนศาสดาราม แขวงมพระบรมมหาราชวัง เขตพระนคร กรุงเทพมหานคร เมื่อวันที่ 4 กรกฎาคม พ.ศ. 2519 โดยมีสมเด็จพระพุทธโฆษาจารย์ (ฟื้น ชุตินฺธโร) วัดสามพระยา เขตพระนคร กรุงเทพมหานคร เป็นพระอุปัชฌาย์  พระธรรมปิฎก (นิยม ฐานิสฺสโร) วัดชนะสงครามราชวรมหาวิหาร เขตพระนคร กรุงเทพมหานคร เป็นพระกรรมวาจาจารย์ และพระธรรมธีรราชมหามุนี (ช่วง วรปุญฺโญ) วัดปากน้ำ เขตภาษีเจริญ กรุงเทพมหานคร เป็นพระอนุสาวนาจารย์ ได้นามฉายาว่า "ธมฺมเสฏฺโฐ"

**วิทยฐานะ**
พระพรหมกวี เมื่อครั้งยังเป็นเด็กชายประกอบ วงศ์พรนิมิตร เข้าศึกษาระดับประถมศึกษาที่โรงเรียนบ้านปล่องเหลี่ยม อำเภอกระทุ่มแบน จังหวัดสมุทรสาคร จนสำเร็จการศึกษาชั้นประถมศึกษาปีที่ 4 เมื่อ พ.ศ. 2509 
พ.ศ. 2510 อายุได้ 12 ปี ย้ายมาศึกษาเล่าเรียน ณ สำนักเรียนวัดไร่ขิง อำเภอสามพราน จังหวัดนครปฐม จนสอบได้นักธรรมชั้นโท จากนั้น 2 ปี คือ พ.ศ. 2512 เข้าสอบพระปริยัติธรรม แผนกบาลี สอบได้ประโยค 1-2 สำนักเรียนวัดไร่ขิง อำเภอสามพราน จังหวัดนครปฐม
พ.ศ. 2513 อายุได้ 15 ปี ย้ายมาศึกษาเล่าเรียน ณ สำนักเรียนวัดชนะสงคราม เขตพระนคร กรุงเทพมหานคร สอบได้นักธรรมชั้นเอก และสอบได้เปรียญธรรม 3 ประโยค
พ.ศ. 2519 สอบได้เปรียญธรรม 9 ประโยค (ขณะเป็นสามเณร เมื่ออายุ 20 ปี) สำนักเรียนวัดชนะสงคราม เขตพระนคร กรุงเทพมหานคร 
พ.ศ. 2529 สอบได้ปริญญาเอก (สาขาประวัติศาสตร์เอเชียโบราณ) มหาวิทยาลัยมคธ รัฐพิหาร ประเทศอินเดีย

**งานการปกครอง**
 พ.ศ. 2529 ได้รับแต่งตั้งเป็นผู้ช่วยเจ้าอาวาสวัดชนะสงคราม- พ.ศ. 2531 - 2540 เป็นเลขานุการเจ้าคณะภาค 13 (สมเด็จพระมหาธีราจารย์ (นิยม ฐานิสฺสโร))- พ.ศ. 2540 ได้รับแต่งตั้งเป็นรองเจ้าคณะภาค 13- พ.ศ. 2540 - 2564 ได้รับแต่งตั้งเป็นเจ้าคณะภาค 13 รับผิดชอบเขตปกครองคณะสงฆ์จังหวัดชลบุรี ระยอง จันทบุรี และตราด- พ.ศ. 2540 - ปัจจุบัน จัดประชุมเจ้าคณะจังหวัด และเจ้าคณะอำเภอ พร้อมเลขานุการในเขตปกครองคณะสงฆ์ ภาค 13 ปีละ 2 ครั้ง ตามมติมหาเถรสมาคม- พ.ศ. 2540 - ปัจจุบัน ร่วมกับเจ้าคณะจังหวัด และเจ้าคณะอำเภอ พร้อมเลขานุการในเขตปกครองคณะสงฆ์ ภาค 13 จัดประชุมพระสังฆาธิการระดับจังหวัด ตามมติมหาเถรสมาคม ทุกปี- พ.ศ. 2542 ได้รับตราตั้งเป็นพระอุปัชฌาย์- พ.ศ. 2544 ได้รับแต่งตั้งเป็นกรรมการประสานงานศูนย์สงเคราะห์และฟื้นฟูผู้ติดยาเสพติด- พ.ศ. 2544 ได้รับแต่งตั้งเป็นกรรมการความมั่นคงแห่งพระพุทธศาสนา- พ.ศ. 2545 ได้รับแต่งตั้งเป็นกรรมการฝ่ายปกครองของมหาเถรสมาคม- พ.ศ. 2545 ได้รับแต่งตั้งเป็นกรรมการช่วยเหลือผู้ประสบภัยธรรมชาติและอุบัติภัย- 25 ธันวาคม พ.ศ. 2545 ได้รับแต่งตั้งเป็นเจ้าอาวาสวัดกัลยาณมิตร- พ.ศ. 2551 ได้รับแต่งตั้งเป็นกรรมการเผยแพร่พระพุทธศาสนาแห่งชาติ- พ.ศ. 2553 ได้รับแต่งตั้งจากมหาเถรสมาคม ให้เป็นกรรมการพิจารณาศาสนสมบัติกลางประจำ (พศป.)- พ.ศ. 2564 - ปัจจุบัน ได้รับพระบัญชาให้ไปดำรงตำแหน่งเจ้าคณะภาค 3 รับผิดชอบเขตปกครองคณะสงฆ์จังหวัดลพบุรี สิงห์บุรี ชัยนาท และอุทัยธานี

**งานศึกษา**
 พ.ศ. 2519 - 2542 เป็นครูสอนพระปริยัติธรรมแผนกบาลี ประจำสำนักเรียนวัดชนะสงคราม - พ.ศ. 2519 - ปัจจบุน เป็นกรรมการตรวจประโยคนักธรรมและบาลีสนามหลวง- พ.ศ. 2535 - ปัจจุบัน เป็นกรรมการยกร่างเฉลยประโยคบาลีสนามหลวง- พ.ศ. 2546 เป็นเจ้าสำนักเรียนวัดกัลยาณมิตร จัดการศึกษาพระปริยัติธรรม ทั้งแผนกธรรมและแผนกบาลี แผนกบาลีเรียนภาคเช้า แผนกธรรมเรียนภาคค่ำ- พ.ศ. 2535 - ปัจจุบัน เป็นครูสอนพระปริยัติธรรมแผนกบาลีประโยค ป.ธ.8 ประจำโรงเรียนพระปริยัติธรรม คณะสงฆ์ส่วนกลาง (วัดสามพระยา) กรุงเทพมหานคร

**เกียรติคุณ**
พ.ศ. 2552 ได้รับปริญญาพุทธศาสตรดุษฎีบัณฑิตกิตติมศักดิ์ สาขาวิชาพุทธศาสนา จากมหาวิทยาลัยมหาจุฬาลงกรณราชวิทยาลัย

**สมณศักดิ์**
5 ธันวาคม พ.ศ. 2530 เป็นพระราชาคณะชั้นสามัญที่ พระเมธีวราลังการ
*5 ธันวาคม พ.ศ. 2535 เป็นพระราชาคณะชั้นราชที่ พระราชปริยัติเมธี ตรีปิฎกบัณฑิต มหาคณิสสร บวรสังฆาราม คามวาสี
*5 ธันวาคม พ.ศ. 2541 เป็นพระราชาคณะชั้นเทพที่ พระเทพเวที ศรีธรรมสาธก ตรีปิฎกบัณฑิต มหาคณิสสร บวรสังฆาราม คามวาสี
*5 ธันวาคม พ.ศ. 2546 เป็นพระราชาคณะชั้นธรรมที่ พระธรรมเจดีย์ ศรีปริยัติโกศล โสภณธรรมสาธก ตรีปิฎกบัณฑิต มหาคณิสสร บวรสังฆาราม คามวาสี
*5 ธันวาคม พ.ศ. 2557 เป็นพระราชาคณะเจ้าคณะรองที่ พระพรหมกวี สีลาจารโสภณ วิมลศาสนกิจวิธาน ไพศาลปริยัตินายก ตรีปิฎกบัณฑิต มหาคณิสสร บวรสังฆาราม คามวาสี

**อ้างอิง**

**แหล่งข้อมูลอื่น**
หมวดหมู่:พระราชาคณะเจ้าคณะรอง
หมวดหมู่:เจ้าอาวาส
หมวดหมู่:เจ้าคณะภาค 13
หมวดหมู่:เจ้าคณะภาค 3
หมวดหมู่:ภิกษุในสังกัดคณะสงฆ์มหานิกาย
หมวดหมู่:เปรียญธรรม 9 ประโยค
หมวดหมู่:ผู้ได้รับปริญญากิตติมศักดิ์จากมหาวิทยาลัยมหาจุฬาลงกรณราชวิทยาลัย
หมวดหมู่:ศิษย์เก่าจากมหาวิทยาลัยมคธ
หมวดหมู่:บุคคลจากอำเภอกระทุ่มแบน
หมวดหมู่:ภิกษุจากจังหวัดสมุทรสาคร
หมวดหมู่:ภิกษุจากกรุงเทพมหานคร